**CONFERINȚELE FACULTĂȚII DE DREPT DIN TIMIȘOARA, LA 25 DE ANI DE LA ÎNFIINȚARE**

În anul 2017, Facultatea de Drept din cadrul Universității de Vest din Timișoara aniversează 25 de ani de la înființare. Aniversarea este marcată prin seria de conferințe *Facultatea de Drept din Timișoara – 25 de ani* și prin alte evenimente organizate pe parcursul acestui an.

Seria de conferințe *Facultatea de Drept din Timișoara – 25 de ani* include:

* Conferința de drept bancar, ediția a VI-a, în seria *Colocviilor juridice ale Băncii Naționale a României* (co-organizator: Banca Națională a României, Direcția Juridică), Timișoara, 31 martie 2017
* Conferința *Journal of Eastern European Criminal Law,* ediția a II-a,Timișoara, 7-8 aprilie 2017
* Conferința de drept civil – drepturile reale, ediția I, Timișoara, 12 mai 2017
* Conferința internațională *Law & Ideology*, Timișoara, 25-26 mai 2017
* Conferința internațională a doctoranzilor, ediția a IX-a, Timișoara, 9 iunie 2017
* Conferința națională de drept comercial, ediția a VII-a (co-organizator: Universitatea „Babeș-Bolyai” Cluj-Napoca / locul desfășurării în 2017: Cluj-Napoca), 16-17 iunie 2017
* Școala de vară în drept european, ediția a V-a (co-organizator Consiliul Europei, prin programul HELP, și INPPA Timișoara), Timișoara, 10-14 iulie 2017
* Conferința națională de drept fiscal, ediția a IV-a (co-organizator: Universitatea din București / locul desfășurării: București), 27 octombrie 2017
* Conferința de proprietate intelectuală, ediția I (co-organizator: Universitatea din București / locul desfășurării: București), 10 noiembrie 2017

Un eveniment aniversar vamarca împlinirea a 25 de ani de la înființarea Facultății de Drept din Timișoara, în data de 13 octombrie 2017.

Seria de conferințe *Facultatea de Drept din Timișoara – 25 de ani* este susținută de parteneri instituționali de prestigiu: Uniunea Națională a Barourilor din România, Uniunea Națională a Notarilor Publici din România, Institutul Național pentru Pregătirea și Perfecționarea Avocaților.

Totodată, seria de conferințe se bucură de sprijinul Băncii Comerciale Române și al unor societăți de avocatură de anvergură din București (*Nestor Nestor Diculescu Kingston Petersen – NNDKP*; *Țuca, Zbârcea & Asociații*; *Schönherr România*; *Stoica & Asociații*; *Dentons*) și Timișoara (*Hațegan Attorneys*, *Moțec Ștefan Cabinet de Avocat*).

Cei mai importanți editori de carte juridică din România (Universul Juridic, CH Beck, Hamangiu) au calitatea de parteneri editoriali ai evenimentelor.

Seria de conferințe este promovată cu sprijinul media al *juridice.ro*.

Facultatea de Drept din Timișoara mulțumește partenerilor săi pentru că au acceptat să susțină seria de evenimente care marchează 25 de ani de la înființarea sa.

Prof.univ.dr. Lucian Bercea

Decanul Facultăţii de Drept din cadrul Universităţii de Vest din Timişoara